《观梅》
宋代·李复

轥藉霜威欲断肌，傲霜挺挺发南枝。
微风披拂香来去，皎月勾添光陆离。
已入鸾台弄妆手，犹存谷口出尘姿。
苦无疏影横斜句，深愧林逋处士诗。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。